સ્ટ્રેટ ફિટિંગ એટલે જે માપ હિપ પાસે હોય એ જ માપ નીચે સુધી હોય છે. આ ફિટના પાયજામા સુડોળ શરીરથી લઈને સ્થૂળ શરીરવાળા બધાને જ સારા લાગે છે. સ્થૂળ શરીરવાળાઓએ સ્ટ્રેટ ફિટના પાયજામા સાથે હિપ-કવરિંગ એટલે કે લાંબું ટી-શર્ટ પહેરવું. સુડોળ શરીરવાળા સ્ટ્રેટ-ફિટ પાયજામા સાથે શૉર્ટ ટી-શર્ટ પહેરી શકે છે. કંઈક અલગ ટ્રાય કરવું હોય તો આવા પાયજામા સાથે લૉન્ગ કુરતી પહેરી શકાય. લૉન્ગ કુરતી જો પહેરવી હોય તો પાયજામાની પ્રિન્ટની પસંદગી બરાબર કરવી.